Einn skotinn til bana á sama tíma og sáttasemjari kemur til Miðausturlanda
Háttsetur maður í leyniþjónustu Egyptalands, sem hyggst reyna að miðla málum milli Palestínumanna og Ísraela, kom til Miðausturlanda í dag. Palestínskir embættismenn segja árangur viðræðnanna velta aðallega á því hversu fúsir Ísraelar eru til að stöðva hernaðaraðgerðir. Þá var Palestínumaður skotinn til bana í dag af ísraelskum hermönnum í bænum Tulkarem á Vesturbakkanum.
Yussef Taleb, 22 ára, var skotinn í brjóst og kvið þegar hermenn fóru inn í bæinn og skutu á hóp Palestínumanna sem henti grjóti í átt að hermönnunum. Alls hafa 2.697 Palestínumenn og 849 Ísraelar látið lífið í átökunum sem hófust með uppreisn Palestínumanna í september 2000.
Palestínskir vígamenn hafa tjáð egypskum sáttasemjurum að þeir séu reiðubúnir til vopnahlés svo fremi ísraelskir hermenn hætti drápi á flóttamönnum, árásum á palestínskar byggðir og fjöldahandtökum, að því er ónafngreindur egypskur embættismaður greindi frá.
Egypski leyniþjónustumaðurinn Omar Suleiman átti í dag fund með Ahmed Qureia, forsætisráðherra í heimastjórn Palestínumanna, og Yasser Arafat, forseta heimstjórnar. Qureia hefur sagt að hann vilji fá fram samþykki vígahópa um að hætta árásum á Ísraela og síðan setjast að samningaborðinu með Ariel Sharon, forsætisráðherra Ísraels.
Suleiman var seinn á fundinn segja sumir fjölmiðlar að hann hafi fyrr í dag átt fund með ísraelskum embættismönnum eða með Dan Kurtzer, sendiherra Bandaríkjanna í Ísrael.
Háttsetur maður í leyniþjónustu Egyptalands, sem hyggst reyna að miðla málum milli Palestínumanna og Ísraela, kom til Miðausturlanda í dag.
Palestínskir embættismenn segja árangur viðræðnanna velta aðallega á því hversu fúsir Ísraelar eru til að stöðva hernaðaraðgerðir.
Egypski leyniþjónustumaðurinn Omar Suleiman átti í dag fund með Ahmed Qureia, forsætisráðherra í heimastjórn Palestínumanna, og Yasser Arafat, forseta heimstjórnar.
Qureia hefur sagt að hann vilji fá fram samþykki vígahópa um að hætta árásum á Ísraela og síðan setjast að samningaborðinu með Ariel Sharon, forsætisráðherra Ísraels.